АСУЦ „Боро Петрушевски“ - Скопје

АСУЦ „Боро Петрушевски“ (целосно име: Автосообраќаен училиштен центар “Боро Петрушевски”) — средно училиште во Скопје, Општина Гази Баба и претставува јавно воспитно-образовна установа.
1 Основање и развој
Автосообраќајниот училиштен центар „Боро Петрушевски“ е формиран во 1947 година, кога Владата на Народна Република Македонија, со Уредба бр. 9115, од 17 септември 1947 г., донесе одлука за формирање ниже училиште на автомеханичари во Скопје.
Училиштето почнало со работа на 5 април 1948 година, со примарна задача во наредните 3 години да ги оспособи првите 50 автомеханичари. За тоа бил потребен универзален профил на автомеханичар, кој ќе биде способен да се вклучи и во подоцнежниот развој на сообраќајот. Во учебната 1950/51 година во училиштето завршила прва генерација од 43 ученици-автомеханичари. Во учебната 1953/54, г
На 12 февруари 1968 година, Центарот се преименува во автосообраќаен училиштен центар. Овој настан е важен и поради фактот што училиштето, во коешто дотогаш се школуваа само автомеханичари, со Решение бр. 933 од 7 мај 1968 година, на Републичкиот секретаријат за образование, наука и култура, беше верифицирано како училиште во кои ќе се обрзуваат кадри од повеќе автосообраќајни профили.
Перманентното зголемување на бројот на ученици, овозможија во 1974 година да се пристапи кон доградба на уште едно крило на училишната зграда, во насока на Полигонот на обука на возачи. Во истата година со одлука на Извршниот совет на СРМ, народниот херој Боро Петрушевски му беше определен како патронат на училиштето и, оттогаш, Центарот го носи неговото име. Беше промовиран и официјален амблем на училиштето, којшто во истата форма и изглед го користиме и денес. Во 1996 година беше преуреден просторот што дотогаш беше Сервис за дневна нега на моторни возила и беа изградени сали за возила, Сервис за нивно одржување и магацин за автоделови, понатаму надополнет и со Одделение за компјутерско мешање бои.
Вложувањата во инфраструктурата во период 1998-1999 година продолжуваат со темелно реновирање на административниот дел на училиштето и целосна изградба на нов кабинетски дел, во чијшто состав влегува и новата библиотека. Денес, овој комплекс го претставува најрепрезентативниот дел на училиштето и во него, покрај современата теоретско-кабинетска настава, се одржуваат низа други манифестации, како на пример, семинари, обуки, презентации итн.
2 Образовна дејност
Основна дејност на АСУЦ „Боро Петрушевски“ е образование на кадри од
*сообраќајната струка (''техничар за транспорт и шпедиција и техничар за патен сообраќај'')
*машинската струка (''автотехничар – мехтроничар и автомеханичар'')и
*автотехничката струка (''автоелектроничар и каросериски механичар'') по пат на редовно и на вонредно школување на македонски и на албански наставен јазик.
Редовната теоретска настава се изведува во специјализирани училници, лабораторија за автоелектроника, кабинет по информатика, кабинетите по странски јазик, сообраќаен кабинет, машински кабинет и кабинет за техничко цртање, кои постојано се доопремуваат. Наставниот процес се реализира со користење нагледни средства, ЛЦД – паметна табла, проектори, аудиовизуелни помагала, богато опремена библиотека со цел учениците да стекнат знаење, способности и вештини кои ќе им овозможат полесен влез во високообразовните институции, како и на пазарот на трудот.
Во рамките на училишната работилница, покрај во петнаесетте специјализирани одделенија, наставата се изведува и во три стручни кабинети (за мотори, мехатроника и електроника), а за занимањето каросериски механичар функционира специјализиран кабинет.
АСУЦ „Боро Петрушевски“ нуди и можности за : специјализации од областа на патниот сообраќај и одржувањето на моторните возила; обуки и курсеви за стекнување компетенции и лиценци за вршење на дејноста во областа на патниот сообраќај и одржувањето на моторните возила; АДР-сертификати за превозници со опасни материи. Во рамките на Центарот работат и лиценциран и .
3 Споредни дејности
Покрај образовната, училиштето остварува и споредни дејности:
* и регистрација на моторни возила во Станицата за техничи преглед која нуди високопрофесионален однос кон клиентите во современо опремени простории;
* за испитување моторни возила - брз, ефикасен, современ технички преглед и регистрација на половни моторни возила;
* за обуки од Б-категорија нуди високостручно оспособување за управување со моторни возила;
* Професионална поправка и сервисирање на сите видови возила;
* Автоперална која нуди квалитетно, брзо и темелно чистење на моторните возила;
* Вршење проценка на ризик на работно место и обуки за заштита при работа.
4 Воннаставни активности
Воннаставните активности имаат богат придонес за дополнувања на образовната и на воспитната улога на учeниците. Целта на овие активности е: поттикнување на креативност,ентузијазмот кај учениците, доследност и истрајност, да се создадат услови за развивање на личноста на ученикот, создавање навики за добро, организирање на слободното време.
АСУЦ „Боро Петрушевски“, претставува пример за развој на мултикултурализмот во образованието.
Тимот од професори од неколку активи ги подготвуваа учениците за повеќе активности од јавен карактер: спортски манифестации, подготвување театарски претстави, јавно говорење, дебати, вечери на поезија, организираа промотивни вечери и во голема мера ги поттикнаа културата и естетската вредност на убавиот збор и сл. Сите овие активности вклучуваа ученици од македонска и од албанска националност и како носечка идеја имаа зближување, соживот и мултикултурализам на учениците. Резултатите беа повеќедимензионални: се создаде општа еуфорија и раздвиженост меѓу наставниците и учениците, се зголемија соработката и дружењето со други институции, се изврши промоција и афирмација на училиштето, се подигна нивото на култура во меѓуетничката и меѓуучилишната соработка.
4.1 Секции
*електромашинска секција
*сообраќајна секција
*секција по практична настава
*секција млади литерати
*секција Википедија во моето училиште
*секција по спорт и спортски активности
4.2 Клубови
*клуб на оратори
*клуб на Црвен Крст
*клуб на медијатори
*клуб на информатичари
*клуб на физичари
4.3 Ученички здруженија
*Младинска организација ТРЕНД
*Училишна заедница
5 Познати личности кои предавале во ова училиште
* Ѓорѓи Крстевски (1923-1985) - македонски сликар, припадник на првата повоена генерација македонски уметници;